8.  การจัดการ

    1.  โครงสร้างการจัดการ

คณะกรรมการบริษัทฯ คณะกรรมการตรวจสอบ

ประธานกรรมการบริษัท

กรรมการผู้จัดการ

กรรมการและ ผู้ช่วยกรรมการผู้จัดการ ผู้ช่วยกรรมการผู้จัดการ

ผู้ช่วยกรรมการผู้จัดการ

ฝ่ายต่างประเทศ ฝ่ายการตลาด ฝ่ายรับประกันภัย ฝ่ายเร่งรัดหนี้สิน

รถยนต์

ฝ่ายรับประกันภัย ฝ่ายรับประกัน ฝ่ายบัญชีและ ฝ่ายทะเบียนตัวแทน

เบ็ดเตล็ด อัคคีภัย การเงิน นายหน้า

ฝ่ายรับประกันทะเล ฝ่ายกิจการพิเศษ ฝ่ายสินไหมรถยนต์ ฝ่ายตรวจสอบ

และขนส่ง

ฝ่ายพัฒนาทรัพยากร

มนุษย์ ฝ่ายระบบสารสนเทศ ฝ่ายพัฒนาธุรกิจและกิจการสาขา

ฝ่ายกฎหมาย ฝ่ายอำนวยการสำนักงาน

โครงสร้างกรรมการบริษัทฯ 

โครงสร้างกรรมการของบริษัทฯ ประกอบด้วยคณะกรรมการจำนวน 3 ชุด คือ คณะกรรมการบริษัทฯ
คณะกรรมการบริหาร และคณะกรรมการตรวจสอบ ซึ่งมีรายละเอียดดังนี้

1. คณะกรรมการบริษัทฯ

คณะกรรมการของบริษัทฯ ณ วันที่ 8 กุมภาพันธ์ 2545 ประกอบด้วยกรรมการทั้งสิ้นจำนวน 14 ท่าน

ดังมีรายชื่อต่อไปนี้

  -------------------------------- --------------------------------------
  ชื่อ-นามสกุล                        ตำแหน่ง

  1. นายพงษ์ศักดิ์ วิสุทธิผล              รองประธานกรรมการ และประธานกรรมการบริหาร

  2. นายเวชช วิศวโยธิน               กรรมการ ประธานกรรมการตรวจสอบ
                                   และกรรมการอิสระ

  3. ดร. ศิวาวุธ เทพหัสดิน ณ อยุธยา     กรรมการ กรรมการบริหารและกรรมการตรวจสอบ

  4. นายวิชา วรมาลี                  กรรมการและกรรมการบริหาร

  5. ร.อ. วิธูร วิสุทธิผล               กรรมการและกรรมการบริหาร

  6. นางสุดาพันธ์ อิงคะวณิช             กรรมการและกรรมการตรวจสอบ

  7. นางศิริสุข ฮุนตระกูล               กรรมการและกรรมการอิสระ

  8. นางนงลักษณ์ วิสุทธิผล              กรรมการ

  9. นางอรพินท์ ขจรอำไพสุข            กรรมการ

  10. นายสุรพงษ์ เผ่าวิบูล              กรรมการ

  11. นายบุญยรักษ์ วิสุทธิผล             กรรมการ

  12. นางสาวบุญตา ศักดิ์มังกร           กรรมการ

  13. นายจอห์น เลสลี่ มาโฮนี่           กรรมการ

  14. นายพุทธิพงษ์ ด่านบุญสุต            กรรมการและเลขานุการ
  -------------------------------- --------------------------------------

หมายเหตุ : - ผู้มีอำนาจลงนามผูกพันบริษัทฯ
คือกรรมการสองท่านลงลายมือชื่อร่วมกันและประทับตราสำคัญของบริษัทฯ

  - ปัจจุบัน บริษัทฯ
  กำลังอยู่ในระหว่างการสรรหาผู้ที่มีคุณสมบัติเหมาะสมเพื่อมาดำรงตำแหน่งประธานกรรมการบริษัทฯ

- รายละเอียดของกรรมการปรากฏในเอกสารแนบ 1

  ขอบเขตอำนาจหน้าที่ของคณะกรรมการบริษัทฯ

1.  กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
    ตลอดจนมติของที่ประชุม ผู้ถือหุ้น

2.  กรรมการจะต้องไม่ประกอบกิจการ เข้าเป็นหุ้นส่วนประเภทไม่จำกัดความรับผิด
    หรือเข้าเป็นกรรมการในนิติบุคคลอื่นที่มีสภาพอย่างเดียวกันและเป็นการแข่งขันกับกิจการของบริษัทฯ
    เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

3.  กรรมการต้องแจ้งให้บริษัทฯ ทราบโดยไม่ชักช้า หากมีส่วนได้เสียในสัญญาที่ทำกับบริษัทฯ
    หรือถือหุ้นหรือหุ้นกู้เพิ่มขึ้นหรือลดลงในบริษัทฯ หรือบริษัทในเครือ

4.  คณะกรรมการของบริษัทฯ ต้องประชุมกันอย่างน้อย 3 เดือนต่อครั้ง

5.  กรรมการซึ่งมีส่วนได้เสียในเรื่องใด ไม่มีสิทธิออกเสียงลงคะแนนในเรื่องนั้น

6.  ในกรณีที่ที่ประชุมมีการลงคะแนนเสียงเท่ากันให้ประธานคณะกรรมการออกเสียงเพิ่มขึ้นอีกหนึ่งเสียงเป็นเสียงชี้ขาด

  2. คณะกรรมการบริหาร

คณะกรรมการบริหารของบริษัทฯ ณ วันที่ 8 กุมภาพันธ์ 2545 ประกอบด้วยกรรมการบริหารจำนวน
4 ท่าน ดังมีรายชื่อ ดังต่อไปนี้

  ------------------------------------ ----------------------------------
  ชื่อ-นามสกุล                            ตำแหน่ง

  1. นายพงษ์ศักดิ์ วิสุทธิผล                  ประธานกรรมการบริหาร

  2. ร.อ. วิธูร วิสุทธิผล                   กรรมการบริหาร

  3. ดร. ศิวาวุธ เทพหัสดิน ณ อยุธยา         กรรมการบริหาร

  4. นายวิชา วรมาลี                      กรรมการบริหาร
  ------------------------------------ ----------------------------------

ขอบเขตอำนาจหน้าที่ของคณะกรรมการบริหาร

คณะกรรมการบริหารของบริษัทฯ มีอำนาจหน้าที่ในการให้แนวทางบริหารแก่ฝ่ายจัดการ
ปฏิบัติตามแนวนโยบายโดยมีการเรียกประชุมและขอความเห็นชอบเพื่อกิจการที่เร่งด่วนของบริษัทฯ
และรายงานผลต่อคณะกรรมการบริษัทฯ ต่อไป

อย่างไรก็ตาม กรรมการบริหารจำนวน 3 ท่าน ประกอบด้วย ร.อ. วิธูร วิสุทธิผล ดร. ศิวาวุธ
เทพหัสดิน ณ อยุธยา และนายวิชา วรมาลี ได้ปฏิบัติหน้าที่ในฐานะกรรมการของบริษัทฯ เท่านั้น
โดยมิได้มาปฏิบัติงานประจำวันที่บริษัทฯ แต่อย่างใด

  3. คณะกรรมการตรวจสอบ

คณะกรรมการตรวจสอบของบริษัทฯ ณ วันที่ 8 กุมภาพันธ์ 2545 ประกอบด้วย
กรรมการตรวจสอบจำนวน 3 ท่าน และเลขานุการคณะกรรมการตรวจสอบ ดังมีรายชื่อต่อไปนี้

  ------------------------------------- ---------------------------------
  ชื่อ-นามสกุล                             ตำแหน่ง

  1. นายเวชช วิศวโยธิน                    ประธานกรรมการตรวจสอบ

  2. ดร. ศิวาวุธ เทพหัสดิน ณ อยุธยา          กรรมการตรวจสอบ

  3. นางสุดาพันธ์ อิงคะวณิช                  กรรมการตรวจสอบ

  4. นางสาวสุวรรณา เขมาภิรัตน์              เลขานุการคณะกรรมการตรวจสอบ
  ------------------------------------- ---------------------------------

ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทฯ มีรายงานทางการเงินอย่างถูกต้องและเพียงพอ

2.  สอบทานให้บริษัทฯ
    มีระบบการควบคุมภายในและการตรวจสอบภายในที่มีความเหมาะสมและมีประสิทธิผล

3.  สอบทานการปฏิบัติของบริษัทฯ ให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอแต่งตั้ง และเสนอค่าตอบแทนของผู้สอบบัญชีของบริษัทฯ

5.  พิจารณาการเปิดเผยข้อมูลของบริษัทฯ
    ในกรณีที่เกิดรายการเกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่คณะกรรมการบริษัทฯ มอบหมายด้วยความเห็นชอบคณะกรรมการตรวจสอบ

ผู้บริหาร

  ณ วันที่ 8 กุมภาพันธ์ 2545 บริษัทฯ มีผู้บริหารจำนวนทั้งสิ้น 18 ท่าน ดังมีรายชื่อต่อไปนี้

  ------------------------------- ----------------------------------------------
  ชื่อ-นามสกุล                       ตำแหน่ง

  1. นายพงษ์ศักดิ์ วิสุทธิผล             ประธานกรรมการบริหารและกรรมการผู้จัดการ

  2. นายยงยุทธ เลิศขันติธรรม          ที่ปรึกษากรรมการผู้จัดการ

  3. นายพุทธิพงษ์ ด่านบุญสุต            กรรมการและผู้ช่วยกรรมการผู้จัดการ

  4. นายสุรศักดิ์ เกียรติกำจรยศ         ผู้ช่วยกรรมการผู้จัดการ และผู้จัดการฝ่ายอัคคีภัย

  5. นางสาวสุวรรณา เขมาภิรัตน์        ผู้ช่วยกรรมการผู้จัดการและผู้จัดการฝ่ายอำนวยการสำนักงาน

  6. นางสาวมาลี ตัณฑ์วณิช             ผู้จัดการฝ่ายรับประกันภัยทางทะเลและขนส่ง

  7. นายไพโรจน์ นำศรีสกุลรัตน์         ผู้จัดการฝ่ายรับประกันภัยเบ็ดเตล็ด

  8. นายชูเกียรติ บุญจันทร์             ผู้จัดการฝ่ายรับประกันภัยรถยนต์

  9. นายพิพัฒน์ พูนศิริ                 ผู้จัดการฝ่ายการตลาด

  10. นายสุชาติ สุธยานันท์             ผู้จัดการฝ่ายต่างประเทศ

  11. นายบรรเจิด อู่สุวรรณ            ผู้จัดการฝ่ายสินไหมรถยนต์

  12. นายอนุวัติ เตียวตระกูล           ผู้จัดการฝ่ายกิจการพิเศษ

  13. นางสาวษมาภรณ์ แซ่เจีย          ผู้จัดการฝ่ายบัญชีและการเงิน

  14. นายประธาน วิสุทธิโชติกร         ผู้จัดการฝ่ายกฎหมาย

  15. นายอานนท์ ชูศรี                ผู้จัดการฝ่ายตรวจสอบ

  16. นายดุษฎี หล่อคุณธรรม            ผู้จัดการฝ่ายเร่งรัดหนี้สิน

  17. นายสถาพร เปาทอง             ผู้จัดการฝ่ายระบบสารสนเทศ

  18. นายวงศกร มณีกร               ผู้จัดการฝ่ายพัฒนาธุรกิจและกิจการสาขา
  ------------------------------- ----------------------------------------------

  ขอบเขตอำนาจหน้าที่ของกรรมการผู้จัดการ

กรรมการผู้จัดการมีอำนาจหน้าที่ในการบริหารจัดการบริษัทฯ
ตามที่ได้รับมอบหมายจากคณะกรรมการบริษัทฯ
และดำเนินการตามวัตถุประสงค์ของการประกอบการของบริษัทฯ ในทางการค้าปกติ
รวมทั้งการบริหารและจัดการใดๆ ให้เป็นไปตามแผนงานทางธุรกิจ
และงบประมาณตามที่คณะกรรมการได้พิจารณาอนุมัติ ทั้งนี้
ให้กรรมการผู้จัดการสามารถมอบอำนาจให้บุคคลอื่นเพื่อปฏิบัติหน้าที่แทนตนได้

อย่างไรก็ตาม
การมอบอำนาจดังกล่าวจะต้องไม่ทำให้กรรมการผู้จัดการหรือบุคคลที่ได้รับมอบหมายจากกรรมการผู้จัดการสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทฯ
หรือบริษัทย่อยของบริษัทฯ

2.  การสรรหากรรมการ

การคัดเลือกบุคคลที่จะแต่งตั้งเป็นกรรมการของบริษัทฯ
จะดำเนินการโดยที่ประชุมใหญ่ผู้ถือหุ้นโดยไม่ผ่านขั้นตอนของคณะกรรมการสรรหา
ตามข้อบังคับของบริษัทฯ จำนวนคณะกรรมการจะต้องมีไม่น้อยกว่า 5 ท่าน และไม่เกิน 15 ท่าน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดจะต้องมีถิ่นฐานที่อยู่ในราชอาณาจักร
และไม่มีข้อกำหนดในการขัดขวางสิทธิผู้ถือหุ้นในการแต่งตั้งกรรมการ
หรือมิได้มีการกำหนดสัดส่วนของกรรมการที่เป็นตัวแทนของผู้ถือหุ้น
ทั้งนี้ให้เป็นสิทธิของผู้ถือหุ้นในการประชุมผู้ถือหุ้นเพื่อเลือกตั้งคณะกรรมการในแต่ละคราวไป
สำหรับหลักเกณฑ์และวิธีการในการเลือกตั้งคณะกรรมการของบริษัทฯ มีดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตามข้อ 1.
    ในการเลือกตั้งบุคคลเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่ากับจำนวนกรรมการที่จะพึงมีหรือพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงมีหรือพึงเลือกตั้งในครั้งนั้น
    ให้ประธานเป็นผู้ออกเสียงชี้ขาด

ในการประชุมสามัญประจำปีทุกครั้งให้กรรมการออกจากตำแหน่งเป็นจำนวนเท่ากับ 1 ใน 3
ของจำนวนกรรมการ ทั้งหมด หรือจำนวนที่ใกล้เคียง

จากกรรมการทั้งสิ้นจำนวน 14 ท่าน มีกรรมการจำนวน 5 ท่านที่เป็นตัวแทนจากบริษัท
สยามแร่และน้ำมัน จำกัด

2.  ค่าตอบแทนผู้บริหาร

    1.  ค่าตอบแทนที่เป็นตัวเงิน

ในปี 2544 บริษัทฯ มีกรรมการทั้งสิ้นจำนวน 14 ท่าน และผู้บริหารจำนวนทั้งสิ้น 18 ท่าน
ค่าตอบแทนที่เป็น ตัวเงินของกรรมการและผู้บริหารสำหรับปี 2544 สามารถสรุปได้ดังนี้

+-------------------------------+-----------+-----+------------+-----+
| ประเภทของค่าตอบแทน             | ค่าตอบแทนข |     | ค่าตอบแท    |     |
|                               | องกรรมการ |     | นของผู้บริหาร |     |
|                               |           |     |            |     |
|                               | (บาท)     |     | (บาท)      |     |
+-------------------------------+-----------+-----+------------+-----+
| เบี้ยประชุม                      | 528,000   |     | -          |     |
+-------------------------------+-----------+-----+------------+-----+
| เงินเดือน                       | -         |     | 15,000,000 |     |
+-------------------------------+-----------+-----+------------+-----+
| โบนัส                          | 500,000   |     | 1,250,000  |     |
+-------------------------------+-----------+-----+------------+-----+
| เงินสมทบเ                      | -         |     | 1,500,000  |     |
| ข้ากองทุนสำรองเลี้ยงชีพส่วนของบริษัทฯ |           |     |            |     |
+-------------------------------+-----------+-----+------------+-----+
| รวม                           | 1,028,000 |     | 17,750,000 |     |
+-------------------------------+-----------+-----+------------+-----+

2.  ค่าตอบแทนอื่น

-ไม่มี-

3.  การกำกับดูแลกิจการ

ในช่วงเวลาที่ผ่านมา บริษัทฯ
ได้ปฏิบัติตามหลักการกำกับดูแลกิจการที่ดีตามแนวทางที่ตลาดหลักทรัพย์แห่งประเทศไทยกำหนดไว้ในเรื่องต่างๆ
เพื่อก่อให้เกิดประโยชน์สูงสุดต่อผู้ถือหุ้น เช่น การดูแลสิทธิประโยชน์ของผู้มีส่วนได้ส่วนเสียกับบริษัทฯ
และผู้ถือหุ้น การให้ความสำคัญกับการจัดประชุมคณะกรรมการ การจัดประชุมผู้ถือหุ้น
การที่กรรมการควรมีภาวะผู้นำ มีวิสัยทัศน์และมีความเป็นอิสระ
การดูแลเรื่องปัญหาความขัดแย้งทางผลประโยชน์อย่างรอบคอบ
การส่งเสริมเกี่ยวกับจริยธรรมธุรกิจให้กรรมการและลูกจ้างได้รับทราบ
การถ่วงดุลของจำนวนกรรมการ การแยกหรือกำหนดหน้าที่ของประธานกรรมการหรือกรรมการ
ผู้จัดการให้ชัดเจน การกำหนดค่าตอบแทนของกรรมการและผู้บริหารให้เหมาะสม
การกำหนดการประชุมคณะกรรมการไว้ล่วงหน้าและจัดเวลาการประชุมอย่างเพียงพอ
หรือการจัดให้มีกระบวนการตรวจสอบภายใน

อย่างไรก็ตาม บริษัทฯ ยังมิได้ปฏิบัติตามหลักการกำกับดูแลกิจการที่ดีในบางเรื่อง ได้แก่
การจัดให้มีคณะอนุกรรมการ ชุดต่างๆ เพื่อช่วยศึกษาและกลั่นกรองงานตามความจำเป็นเฉพาะเรื่อง
เช่น คณะอนุกรรมการสรรหา คณะอนุกรรมการกำหนดค่าตอบแทน ดังนั้น
หน้าที่ในการพิจารณาและตัดสินใจในเรื่องต่างๆ
ในปัจจุบันจึงดำเนินการโดยผู้บริหารที่รับผิดชอบสายงานต่างๆ
และเสนอผ่านให้ประธานกรรมการบริหารและคณะกรรมการบริษัทฯ
เป็นผู้ตัดสินใจตามขอบเขตอำนาจ
ซึ่งการดำเนินการผ่านกระบวนการดังกล่าวในช่วงที่ผ่านมาช่วยให้การดำเนินงานต่างๆ ของบริษัทฯ
เป็นไปได้อย่างรวดเร็วและมีประสิทธิภาพ ในอนาคต บริษัทฯ
อาจพิจารณาแต่งตั้งคณะอนุกรรมการขึ้นตามความเหมาะสมและจำเป็นของสถานการณ์ อย่างไรก็ตาม
บริษัทฯ มีการแต่งตั้งคณะกรรมการตรวจสอบเพื่อทำหน้าที่ในการสอบทานรายงานทางการเงิน
ระบบการควบคุมภายใน รวมทั้งการปฏิบัติงานของบริษัทฯ ให้เป็นไปตามตามกฎหมายที่เกี่ยวข้อง
นอกจากนี้ บริษัทฯ
ไม่ได้มีการจัดตั้งหน่วยงานหรือผู้รับผิดชอบงานเกี่ยวกับผู้ลงทุนสัมพันธ์ขึ้นมาเพื่อดูแลเรื่องการให้ข้อมูลโดยตรงกับผู้ลงทุนและผู้ที่เกี่ยวข้อง
เนื่องจากบริษัทฯ เห็นว่ามูลค่าการซื้อขายหลักทรัพย์ของบริษัทฯ มีมูลค่าค่อนข้างต่ำ
ทำให้ไม่มีผู้ลงทุนหรือนักวิเคราะห์สอบถามข้อมูลของบริษัทฯ แต่อย่างใด ถึงกระนั้นก็ตาม บริษัทฯ
ได้จัดให้มีเจ้าหน้าที่เฉพาะเพื่อดูแลเรื่องการเปิดเผยสารสนเทศที่สำคัญให้เป็นไปอย่างโปร่งใส
ทันเวลา และถูกต้องตามกฎระเบียบของสำนักงาน ก.ล.ต. และตลาดหลักทรัพย์แห่งประเทศไทย

4.  การดูแลเรื่องการใช้ข้อมูลภายใน

บริษัทฯ มีการกำหนดมาตรการป้องกันการที่กรรมการและผู้บริหารจะนำข้อมูลภายในของบริษัทฯ
ไปใช้เพื่อประโยชน์ส่วนตน ดังนี้

1.  ห้ามมิให้กรรมการ ผู้บริหาร รวมถึงคู่สมรส และบุตรที่ยังไม่บรรลุนิติภาวะ
    ใช้ข้อมูลภายในเพื่อทำการซื้อ ขาย โอน หรือรับโอนหลักทรัพย์ของบริษัทฯ
    ก่อนที่ข้อมูลนั้นจะถูกเผยแพร่ให้ประชาชนทั่วไปทราบโดยทั่วถึงกัน โดยเฉพาะอย่างยิ่งในช่วง 1
    เดือน ก่อนที่งบการเงินจะถูกเปิดเผยต่อสาธารณชน นอกจากนี้ ภายหลังจากที่ข้อมูลได้
    ถูกเผยแพร่แล้ว บุคคลข้างต้นควรละเว้นการซื้อหรือขายหลักทรัพย์
    จนกระทั่งประชาชนที่ได้รับข้อมูลดังกล่าวได้มีเวลาประเมินข้อมูลที่ได้รับในระยะเวลาพอสมควรแล้ว

2.  ให้ความรู้แก่กรรมการรวมทั้งผู้บริหารที่มีหน้าที่ที่จะต้องรายงานการถือครองหลักทรัพย์ของตน
    คู่สมรส และบุตรที่ยังไม่บรรลุนิติภาวะ เกี่ยวกับการรายงานการถือครองหลักทรัพย์ของบริษัทฯ
    หากกรรมการหรือผู้บริหาร รวมถึงคู่สมรส และบุตรที่ยังไม่บรรลุนิติภาวะที่เข้าข่าย มีการซื้อ
    ขาย โอน หรือรับโอนหลักทรัพย์ของบริษัทฯ
    ตามที่กำหนดไว้ในประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สจ.
    14/2540 เรื่องการจัดทำและเปิดเผยรายงานการถือหลักทรัพย์
    บทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และตามข้อกำหนดของตลาดหลักทรัพย์แห่งประเทศไทย

    2.  บุคลากร

ณ วันที่ 31 ธันวาคม 2544 บริษัทฯ มีจำนวนพนักงานรวมทั้งสิ้น 297 คน
ซึ่งสามารถแบ่งตามสายงานหลักได้ดังนี้

  ------------------------------------------------- ---------------------
                                                    จำนวนพนักงาน

  1. ฝ่ายรับประกันภัย ฝ่ายต่างประเทศ ฝ่ายสินไหมรถยนต์        205 คน
  ฝ่ายการตลาด ฝ่ายเร่งรัดหนี้สิน ฝ่ายพัฒนาธุรกิจและกิจการสาขา   

  2. ฝ่ายบัญชีและการเงิน ฝ่ายอำนวยการสำนักงาน             92 คน
  ฝ่ายกิจการพิเศษ ฝ่ายกฎหมาย ฝ่ายตรวจสอบ ฝ่ายระบบสารสนเทศ 
  ฝ่ายทรัพยากรมนุษย์                                    
  ------------------------------------------------- ---------------------

ในระยะเวลา 3 ปีที่ผ่านมา บริษัทฯ ไม่มีข้อพิพาทด้านแรงงานที่สำคัญ
สำหรับค่าตอบแทนพนักงานทั้งหมดในปี 2544 มีจำนวนเงินรวมทั้งสิ้น 41.40 ล้านบาท ประกอบด้วย
เงินเดือน ค่าล่วงเวลา เงินโบนัส และค่าตอบแทนอื่น นอกจากนี้ บริษัทฯ ได้
สมทบเงินเข้ากองทุนสำรองเลี้ยงชีพของพนักงานจำนวน 2.18 ล้านบาท

นโยบายในการพัฒนาบุคลากร

การพัฒนาบุคลากรถือเป็นนโยบายหลักของบริษัทฯ
เนื่องจากได้เล็งเห็นว่าบุคลากรถือเป็นปัจจัยที่สำคัญประการหนึ่งที่จะช่วยเพิ่มขีดความสามารถในการแข่งขันของบริษัทฯ
ทั้งนี้ เป้าหมายในการจัดการบริหารบุคลากรของบริษัทฯ คือ
การให้บริการแก่ผู้เอาประกันภัยได้อย่างรวดเร็ว ถูกต้อง เป็นธรรม
และสามารถสร้างความพึงพอใจให้แก่ผู้เอาประกันภัยได้เป็นอย่างดี โดยในขั้นแรก บริษัทฯ
จะจัดการอบรมให้แก่พนักงานใหม่ทุกคนเพื่อให้เข้าใจถึงขั้นตอนการปฏิบัติงานในส่วนงานที่รับผิดชอบเป็นอย่างดีก่อนที่จะปฏิบัติงานจริง
นอกจากนี้ บริษัทฯ ยังจัดส่งพนักงานเพื่อเข้ารับการอบรมความรู้ทั่วไปเกี่ยวกับประกันภัย
หรือความรู้เฉพาะด้าน เช่น การรับประกันภัย การจัดการสินไหม การบริหารความเสี่ยงภัย
และการประกันภัยต่อ เป็นต้น ที่จัดขึ้นโดยสมาคมประกันวินาศภัย สถาบันประกันไทย
รวมทั้งบริษัทผู้รับประกันภัยต่อทั้งในประเทศและต่างประเทศอย่างสม่ำเสมอ
และเนื่องจากนายหน้าและตัวแทนยังถือเป็นช่องทางการจำหน่ายที่สำคัญของบริษัทฯ
ซึ่งจะต้องไปทำการติดต่อเพื่อเสนอบริการให้แก่ลูกค้า บริษัทฯ
จึงจัดให้มีการอบรมให้แก่นายหน้าและตัวแทนของบริษัทฯ เป็นประจำอย่างน้อยปีละ 2 ครั้ง
เพื่อเป็นการเพิ่มพูนความรู้ความเข้าใจ แนะนำ สินค้าและบริการใหม่ที่บริษัทฯ ได้คิดค้นและพัฒนาขึ้น
ทบทวนสินค้าและบริการของบริษัทฯ รวมทั้งแลกเปลี่ยนทัศนะ ปัญหา อุปสรรค
และแนวทางในการแก้ปัญหาในระหว่างนายหน้าและตัวแทนทั้งหมดของบริษัทฯ